Gant brezelioù amzervezh Napoleon e voe kaset an dugelezh da get entre 1803 ha 1814, ha neuze ez eas gant an Tiegezh Oldenburg. Neuze e teuas da vout unan eus stadoù ar Chengevread Alaman, gouarnet en unaniezh personel gant roue Danmark. Goude eilvet brezel an Dugelezhioù, e 1865, e voe profet kurunenn an dugelezh, gant Stadoù Meur Sachsen-Lauenburg, da roue Prusia Gwilherm Iañ. Renet e voe an dugelezh gant hennezh e-pad un dek vloaz bennak, a-raok bezañ staget ouzh Prusia ha lakaet e-barzh Schleswig-Holstein.